AndreaBozzo/ceres-open-data-index huggingface dataset:
Tasoristeysten poisto- ja parantamishanke

Tasoristeysten poisto- ja parantamishanke -karttataso on Väyläviraston Tasoristeyspalvelua varten luotu aineisto, jossa esitetään Suomen rataverkon tasoristeysten poisto- ja parantamishankkeessa mukana olevat tasoristeykset. WMS-rajapinnassa sekä karttapalvelussa aineisto on visualisoitu sen mukaan, miten tasoristeystä on tarkoitus parantaa sekä sen mukaan, onko hanke käynnissä, suunnitteilla vai toteutettu. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Oulu-Laurila-tasoristeyshanke

Oulu-Laurila-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Oulu-Laurila-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Venesatamat Varsinais-Suomessa 2014

Varsinais-Suomen venesatamat, kiinnittymispaikat ja yhteysaluslaiturit. Aineisto perustuu eri lähteistä kerättyihin venesatamatietoihin ja sitä on täydennetty maakuntakaavan tiedoilla. Niihin kohteisiin, joissa on toimiva nettisivu, on lisätty ominaisuustietoihin linkki.

Organization: Ulkoinen lähde: Paikkatietohakemisto
MAL-sopimuksen seuranta

MAL-sopimuksen seuranta -WMS-rajapintapalvelu on tarkoitettu kesäkuussa 2020 solmitun Turun seudun MAL-sopimuksen toimenpiteiden toteutumisen seurantaan sekä toimenpiteiden alueellisten ulottuvuuksien havainnollistamiseen.

(Huom! Toimenpiteiden toteutumisen seuranta -osuus ei ole vielä saatavilla. Tämä aineiston ominaisuus toteutetaan myöhemmin)

Aineisto koostuu kuudesta eri karttatasosta. Viisi ensimmäistä karttatasoa jakavat MAL-sopimuksen 42 toimenpidettä alateemojen mukaisesti omiin tasoihinsa. Kuudes karttataso esittää MAL-sopimuksen toimenpiteitä, jotka liittyvät pitkän aikavälin kehittämistavoitteisiin. Jokaisella karttatasolla on oma teemavärinsä.
Toimenpiteet esitetään karttatasoilla niiden alueellisten ulottuvuuksien mukaisesti. Sellaiset toimenpiteet, jotka voidaan esittää kartalla rajattuina alueina, kuvataan karttatasoilla polygoneilla. Viivoilla taas esitetään esimerkiksi teihin liittyvät toimenpiteet, ja pisteillä kuvataan pistemäisiä toimenpiteitä. Kaikkia toimenpiteitä ei voida esittää selkeästi kartalla edellä mainituilla tavoilla. Tällaiset toimenpiteet on liitetty neliönmallisiin symboleihin kaikkiin niihin kuntiin, joihin kyseiset toimenpiteet liittyvät.
Tiedot toimenpiteestä saa napauttamalla toimenpidettä kuvaavaa digitointia kartalla.

Aineiston on tuottanut Varsinais-Suomen liitto. Suurin osa aineistosta on joko koostettu Varsinais-Suomen liiton muista aineistoista tai digitoitu Varsinais-Suomen liiton aineistojen pohjalta. Aineiston tuotannossa on käytetty lisäksi seuraavia aineistoja, jotka ovat joko avoimia tai jaettu tietoisesti tämän aineiston tuotantoa varten: 
Avoimet aineistot: Maanmittauslaitos - Hallintorajat 2020 | SYKE - Yhdyskuntarakenteen vyöhykkeet 2017 | SYKE, ELY-keskukset - Asemakaavoitettu alue 2018 | Föli - Fölläri-kaupunkipyöräasemat | Kaikki käytetyt avoimet aineistot ovat lisenssillä Creative Commons Nimeä 4.0 Kansainvälinen (CC BY 4.0), ja ne on ladattu aineistontuottajien latauspalveluista tai rajapinnoista kesä-elokuussa 2020. 
Saadut aineistot: Varsinais-Suomen ELY-keskus - Turun seudun pyöräilyreitit | Turun kaupunki - Raitiotien reittisuunnitelma | Turun kaupunki - Kupittaan Core -suunnitelma

Aineisto on kaikkien saatavilla Lounaistiedon karttapalvelussa ilman rekisteröitymistä sekä maksutta. Aineistoa voidaan esittää karttapalvelun ulkopuolella, kunhan lähde mainitaan selkeästi. Aineisto ei ole ladattavissa.

Lounaistieto / Varsinais-Suomen liitto
info@lounaistieto.fi

Organization: Ulkoinen lähde: Paikkatietohakemisto
Salon haja-asutusalueen opaskartta

Opaskartta on yleistetty karttatuote, jonka ylläpitomittakaava on 1:65 000. Opaskartan alue kattaa koko Salon alueen. Aineisto sisältää mm. seuraavat tiedot: nimistö, kadut, tiet ( katu- ja tienimistö ei ole kattava taajama-alueilla ) ja rautatieyhteydet, asuinalueet, teollisuusalueet, metsä-, pelto- ja vesistöalueet sekä kunnan rajat. Aineistoa päivitetään ja ylläpidetään vuosittain. Aineiston koordinaatistojärjestelmä on ETRS-GK23.

Organization: Ulkoinen lähde: Paikkatietohakemisto
Hyvinkään ortoilmakuva 2023

Ortoilmakuvat Hyvinkään alueelta. Ilmakuva kattaa Hyvinkään keskusta-alueen.

Aineisto on katseltavissa julkisesta Hyvinkään karttapalvelusta sekä avoimesti käytettävissä julkisesta WMS-rajapinnasta

Kuvauspäivämäärä: 7.5.2023
Resoluutio: 10 cm.
Tasokoordinaatisto: ETRS-GK-25
Korkeusjärjestelmä: N2000

Organization: Ulkoinen lähde: Paikkatietohakemisto
Täytöt

Velho-järjestelmän Täytöt-kohdeluokka kuuluu Rakennerekisterin Alusrakenne-tietokokonaisuuden alle. Kohdeluokka ei ole suoraan verrannollinen minkään yksittäisen Tierekisterin tietolajin kanssa. Aineisto kattaa Väyläviraston ylläpitämän maantieverkon. Kohdeluokan ominaisuustietokuvaus löytyy Velhon sivuilta täältä https://ohje.velho.vaylapilvi.fi/tietokuvaus/#Ominaisuustietokuvaukset .

Organization: Väylävirasto
Päijät-Hämeen kiertotaloutta palvelevan jätteenkäsittelyalueen vaihemaakuntakaava

Kiertotaloutta palvelevan jätteenkäsittelyalueen vaihemaakuntakaava (Lahden seudun kierrätyspuisto)  sai lainvoiman 8.6.2023.

Maakuntavaltuusto hyväksyi vaihemaakuntakaavan 28.1.2021. Hyväksymispäätöksestä jätettiin Hämeenlinnan hallinto-oikeuteen kolme valitusta. Maakuntahallitus päätti 10.5.2021 määrätä kaavan tulemaan voimaan maankäyttö- ja rakennuslain 201 §:n mukaisesti ennen kuin se on saanut lainvoiman. Hämeenlinnan hallinto-oikeus hylkäsi maakuntavaltuuston hyväksymispäätöksestä jätetyt valitukset 21.12.2022 ja korkein hallinto-oikeus valituslupahakemuksen 8.6.2023.

Vaihemaakuntakaavan paikkatietoaineisto on vektorimuotoinen aineisto, joka sisältää kaavan ulkorajaus, yhdystie ja aluevaraus -kohteita. Aineiston ominaisuustiedot sisältävät mm. kaavamerkinnän nimen, kohteen nimen ja voimaantulon päivämäärän.

Vaihemaakuntakaava-aineisto soveltuu käytettäväksi mm. maankäytön suunnitteluun liittyvissä tehtävissä. 

Aineisto on julkaistu WMS ja WFS-palveluissa. Aineiston sisällöstä vastaa Päijät-Hämeen liitto. WMS- ja WFS-palveluista vastaa Lounaistieto.

Organization: Ulkoinen lähde: Paikkatietohakemisto
Hyvinkään yleiskaava

Sisältää Hyvinkään kaupungin osayleiskaavat: Keskustaajama, Palopuro-Ridasjärvi-Kurkisuo, Kytäjä-Hirvijärvi, Kapula-Nummenmäki-Sveitsi, Noppo. Yleiskaavan voimassaolotilanne ja sen määräysten tulkinta on varmistettava kaavoitusyksiköstä.

Aineiston päivitys ja ylläpito on jatkuvaa. Aineiston päivityksessä saattaa olla muutamien viikkojen viive yleiskaavan voimaantulon yhteydessä.

Aineisto on julkaistu Hyvinkään internet-karttapalvelussa ja käytettävissä kaupungin WMS-katselurajapinnan kautta.

Osayleiskaavan, ja otteita osayleiskaavasta, on saatavissa maksua vastaa kaavoitusyksiköstä. Lisäksi osayleiskaava määräyksineen ja selostuksineen on ladattavissa kaavoituksen internetsivuilta: Yleiskaavoitus. 

Tasokoordinaatisto: ETRS-GK-25
Korkeusjärjestelmä: N2000

Organization: Ulkoinen lähde: Paikkatietohakemisto
Kurikan opaskartta

Kurikan opaskartta on digitaalinen karttatuote, joka on saatavissa julkisena palveluna kaupungin verkkosivujen kautta. Se kattaa Kurikan kunnan alueen. Opaskartassa kuvataan katuverkosto ja osoitenumerot sekä maastonimistöä, maankäyttöä ja rakennuksia ja niihin liittyvää tarkentavaa nimistöä. Karttatasoilla on myös myytävät tontit sekä ajantasaiset asemakaavat kaikkien kolmen taajaman osalta. Se toimii kaupungin osoitekarttana.  
Kartta skaalautuu portaattomasti siten, että se näyttää suuremmilla mittakaavatasoilla enemmän kohteita.
Karttaa ylläpidetään jatkuvasti ja katuverkko ja osoitteisto on ajan tasalla. Kartasta voi tulostaa otteita.
Vanhaa opaskarttaa on vielä saatavilla painettuna karttana. Uuden paperikartan painamisesta ei ole tehty päätöstä.
Aineiston koordinaattijärjestelmä on ETRS-GK22. Korkeusjärjestelmä N2000.

Organization: Kurikan kaupunki
Ilman lämpötila Turun alueella

Aineisto on rasterikarttataso, joka on tuotettu lineaarisella regressiomallilla. Karttataso on tuotettu Turun alueelta ja Turun lisäksi edustettuna on jonkin verran lähikuntien alueita. Mallinnetun lämpötilan (Turku_keskilampotila…) sisältävän aineiston regressiomalli on kalibroitu Turun alueella siten, että selitettävänä muuttujana on ollut TURCLIM-havaintoverkoston (https://sites.utu.fi/turclim/) mittaama ilman lämpötila. Selittävinä muuttujina ovat toimineet vesialueisiin, suhteelliseen korkeuteen ja kaupunkimaiseen maankäyttöön liittyvät muuttujat, joista osa on Avoindata.fi -alustalla omina aineistoinaan. Kunkin tilanteen mallintamisessa on käytetty ao. tilanteeseen sopivinta selittävän muuttujan vyöhykekokoa, joka on määritelty muuttujakohtaisesti korrelaatioanalyysin ja subjektiivisen, aihepiiriin liittyvän teoriataustaan pohjautuvan harkinnan perusteella. Lämpötila-aineiston resoluutio on 100 m ja se kattaa maa-alueet.

Organization: Turun yliopisto
Alakoulujen saavutettavuus Varsinais-Suomessa 2013

Aineistossa on esitetty Varsinais-Suomen alakoulujen saavutettavuus tieverkkoa pitkin vuonna 2013. Aineisto on Varsinais-Suomen liiton vuosina 2012–2013 keräämä ja osoitepaikantama, ja Varsinais-Suomen kuntien vuoden 2013 alussa tarkistama aineisto alakouluista maakunnan alueelta. Alakoulujen saavutettavuutta on aineistossa kuvattu muutaman kilometrin välein tuotetuin saavutettavuusvyöhykkein, jotka on luotu Digiroad 2011 -aineiston pohjalta.

Organization: Varsinais-Suomen liitto
Meriliikennesatamat 2005

Meriliikennesatamat on poimittu Merenkulkulaitoksen meriliikennetilastosta, ja ne on digitoitu peruskartan avulla. Satamien sijainti on merkitty karttaan pisteinä. Aineisto kattaa Varsinais-Suomen ja Tammisaaren seutukunnan alueet.

Organization: Ulkoinen lähde: Paikkatietohakemisto
Hyvät ja yhtenäiset peltoalueet Pirkanmaalla 2014

Pirkanmaan hyvät ja yhtenäiset peltoalueet -selvitys tehtiin vuonna 2014 osana maakuntakaavan 2040 valmistelua. Selvityksessä määritellyt peltoalueet perustuvat pellon muodon ja koon tarkasteluihin. Lisäksi tarkasteltiin peltoalueiden salaojitustilannetta ja pintamaalajitietoa. Hyvien ja yhtenäisten peltoalueiden perusteena olivat vähintään 10 ha peltolohkot enintään 300 metrin etäisyydellä toisistaan ja peltolohkoista muodostuva vähintään 100 hehtaarin peltokokonaisuus.  Selvityksen perusteella hyviä ja yhtenäisiä peltoalueita on Pirkanmaalla 203 ja ne vastaavat 76 % maakunnan kokonaispeltoalueesta. 

Aineisto soveltuu esimerkiksi yleispiirteisiin maankäytön suunnittelutehtäviin. Yksityiskohtaisia kysymyksiä ratkaistaessa on tarpeen hyödyntää ohessa tarkempia aineistoja.

Organization: Pirkanmaan liitto
Ruissalon maanpeite eri aikoina

Aineisto sisältää tiedot Ruissalon maanpeitteestä vuosina 1945, 1962, 1973, 1989 ja 2002. Maanpeite on tulkittu ilmakuvista ja luokiteltu 7-8 luokkaan (ruovikko, niitty, metsäinen niitty, hoidettu nurmi, pelto, metsä, rakennettu ympärist ja muu). Alkuperäisessä aineistossa sekä rasteritiedostot että ESRI:n shapefilet. Aineiston on tuottanut Laura-Leena Mäkinen Turun yliopiston maantieteen laitoksen opinnäytetyötään varten. Lisätietoja Pro Gradusta: Mäkinen, L. (2006). Niittyjen ja niiden reuna-alueiden muutos maisematutkimuksen näkökulmasta, esimerkkinä Ruissalon saari vuosina 1690-2005.

Organization: Turun yliopisto
Lounais-Suomen kalastuspaikat 2013

Aineisto sisältää kaikille soveltuvien kalastuspaikkojen sijainnit ja erilaisia tietoja paikoista, kuten parkkimahdollisuus, veneenlaskumahdollisuus, leiriytymis- ja tulentekomahdollisuus, jätehuolto sekä mahdolliset saalislajit. Kalapaikkoja on kartoittanut Lounais-Suomen Vapaa-ajankalastajista eri henkilöitä vuosina 2012–2013, ja tiedot on kasattu vuonna 2013. Aineisto soveltuu kalapaikkojen tarkasteluun ja vertailuun.

Organization: Ulkoinen lähde: Paikkatietohakemisto
Maatalousmaa 2023

Maatalousmaalla tarkoitetaan pellon (AL), pysyvän nurmen (PG) ja pysyvien kasvien (PC) alaa.

Pelto on kasvien tuotantoa varten viljeltyä maata tai viljelyyn käytettävissä olevaa kesantomaata.

Pysyvä nurmi
Pysyvää nurmea on ala, jota käytetään yli 5 vuotta samalla paikalla olleiden heinäkasvien tai muiden nurmirehukasvien kasvattamiseen joko itseuudistuvasti tai kylvämällä. Pysyvä nurmi voi olla maankäyttölajiltaan peltoa tai luonnonlaidunta ja -niittyä.
Pysyvällä nurmella saa kasvaa hajanaisesti enintään 50 puuta hehtaarilla. Puuksi katsotaan vähintään neljän metrin korkuiset yksi- tai monirunkoiset puut ja puumaiset pensaat. Myös kaiken kokoiset katajat katsotaan puiksi. Tuulensuojaistutusten puita ei oteta huomioon puiden määrässä. Alalla saa kasvaa tuotantoeläinten ravinnoksi soveltuvia lehtipensaita ja lehtipuiden taimia, jos niitä on alle puolet tukikelpoisen kasvulohkon pinta-alasta.
Yli puolella (50 %) kasvulohkon pinta-alasta on oltava heinä- ja nurmirehukasveja. Vaatimus koskee myös niitä pysyvän nurmen lohkoja, joilla on puita tai lehtipensaita tai molempia.

Pysyvät kasvit
Pysyvillä kasveilla tarkoitetaan viljelykiertoon kuulumattomia kasveja, joita kasvatetaan vähintään 5 vuoden ajan ja joista saadaan toistuvaa satoa. Näitä kasveja ovat esimerkiksi hedelmäpuut, marjapensaat ja koristekasvit.


Lisätietoa: https://www.ruokavirasto.fi/tuet/maatalous/oppaat/hakuoppaat/hakuoppaat/peltotukien-hakuopas/peltotukien-hakuopas-2023/

Organization: Ulkoinen lähde: Paikkatietohakemisto
Työpaikkasaavutettavuus polkupyörällä 2014

Turun kaupunkiseudun työpaikkasaavutettavuus polkupyörällä kevyen liikenteen verkkoa sekä tie- ja katuverkkoa pitkin. Saavutettavuus on laskettu eksponenttimuotoisena etäisyysfunktiona keskimääräisestä matkan pituudesta painotettuna työpaikkojen määrällä. Analyysi on tehty OpenStreetMap-tieverkkoa ja yhdyskuntarakenteen seurantajärjestelmän (YKR) vuoden 2011 ruutuaineistoa hyväksikäyttäen. Tieverkolle on määritelty väylätyyppikohtaiset nopeudet ja ruutuaineistosta on haettu työpaikkojen määrä.

Organization: Ulkoinen lähde: Paikkatietohakemisto
Riskiteollisuuslaitokset 2014

Aineisto muodostuu Turvatekniikan keskuksen (TUKES) määrittämistä mahdollisen ympäristöriskin aiheuttavista teollisuuslaitoksista. Laitoksille on määritetty ns. konsultaatiovyöhyke, joka kertoo laitoksen potentiaalisen ympäristöriskin laajuudesta (0,5-2 km).

Organization: Ulkoinen lähde: Paikkatietohakemisto
Eritasoliittymät (teemakartan aineisto)

Aineistossa on esitetty Suomen tieverkolla olevat eritasoliittymät ja se on luotu Suomen Väylissä olevaa teemakarttaa "Eritasoliittymät ja nollapisteet" varten. Aineisto ei ole automaattisen päivityksen piirissä ja sitä päivitetään tarvittaessa.

Organization: Väylävirasto
Keski-Pohjanmaan maakuntakaavayhdistelmä yhtenäisessä tietomallissa

Maakuntakaava on kartalla esitetty suunnitelma alueidenkäytön ja yhdyskuntarakenteen periaatteista sekä maakunnan kehittämisen kannalta tarpeellisista alueista.

Keski-Pohjanmaan maakuntakaavayhdistelmä käsittää Keski-Pohjanmaan voimassa olevat vaihemaakuntakaavat:
Keski-Pohjanmaan maakuntakaavan 1. vaihekaava (vahvistettu 24.10.2003),
Keski-Pohjanmaan maakuntakaavan 2. vaihekaava (vahvistettu 29.11.2007),
Keski-Pohjanmaan maakuntakaavan 3. vaihekaava (vahvistettu 8.2.2012) ja
Keski-Pohjanmaan maakuntakaavan 4. vaihekaava (mannertuulivoima, maisema ja kulttuuriympäristö, vahvistettu 22.6.2016).

Kaavojen virallinen mittakaava (tulkitsemismittakaava) on 1:200 000.
Lisätietoja: kirjaamo@keski-pohjanmaa.fi

Aineisto on visualisoitu HAME -tietomallin mukaan, joka poikkeaa vahvistettujen maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame

Organization: Keski-Pohjanmaan liitto
Pirkanmaan maaseudun kulttuurimaisemat 2016

Aineisto sisältää Pirkanmaan maaseudun kulttuurimaisemien selvityksessä tuotetun esityksen maakuntakaavan maisemallisesti ja kulttuurihistoriallisesti arvokkaista maatalousalueista. Aineisto sisältää myös selvityksessä tunnistetut kulttuurimaisemien sisäiset rakennuskulttuurin ydinalueet. Nämä on esitetty tarkemmin selvitysraportin kohdekorteissa.

Selvityksessä tarkastellaan Pirkanmaan asutus- ja viljelyhistoriaa 1500-luvun lopulta 1950-luvulle. Pirkanmaan liitto toteutti selvityksen maakuntakaavan 2040 erillisselvityksenä yhteistyössä Pro Agria Etelä-Suomi ry:n MKN maisemapalveluiden kanssa. Lähtötietoina käytettiin nykykartan päälle käännettyjä maakirja- ja isojakokarttoja, 1800-luvun pitäjänkarttoja sekä 1950-luvun peruskarttoja. 

Aineisto soveltuu yleispiirteiseen tarkasteluun. Kuntasuunnittelun tasolla, yleiskaavoissa ja muissa maaseudun suunnitelmissa ja hankkeissa käytettävää aineistoa on syytä tarkentaa.

Organization: Pirkanmaan liitto
Varsinais-Suomen maarakentamisen uusiomateriaalit 2019

Tämä aineisto sisältää 6Aika: CircVol – Suurivolyymisten sivuvirtojen ja maamassojen hyödyntäminen kaupungeissa -hankkeessa kerättyä tietoa Varsinais-Suomen alueella syntyvistä uusiomateriaaleista, joilla on hyödyntämispotentiaalia maarakentamisessa. Aineiston tiedot on kerätty toimijoilta, joiden toiminnassa maarakentamiseen mahdollisesti kelpaavia uusiomateriaaleja syntyy. Toimijat, jotka ovat antaneet tietojaan julkaistavaksi, eivät ole sitoutuneet materiaalien hyödyntämiseen, eikä materiaalin saatavuutta tai olemassaoloa voida taata.

Organization: Varsinais-Suomen liitto
Pietarsaaren kaupungin kantakartta

Pietarsaaren kaupungin ylläpitämä sijaintitarkka kaavan pohjakartta-aineisto, maastoa, rakennettua ympäristöä ja kiinteistöjaotusta kuvaavia tietoja. Aineisto on tuotettu ilmakuvauksien, maastomittauksien ja kiinteistötoimitusten kautta. Päivitys ja ylläpito on jatkuvaa. Aineiston tasokoordinaattijärjestelmä on vuonna 2013 alkaen ETRS-GK23 mutta korkeusjärjestelmä on edelleen NN.

Organization: Ulkoinen lähde: Paikkatietohakemisto
Metsävarakuviot

Metsäkeskuksen metsävaratietoa on saatavissa kahdessa eri muodossa: hila-aineistona ja metsävarakuvioina.
Metsävaratiedon keruu perustuu laserkeilaukseen, ilmakuvaukseen, referenssikoealojen mittaukseen sekä
näiden aineistojen perusteella tehtävään puustotulkintaan. Kaukokartoitusperusteinen puustotulkintahila
kattaa kaikki metsät vuoden 2013 inventoinnista lähtien, mutta kuvioittainen metsävaratieto tuotetaan
ensisijaisesti yksityismetsille. Kuviotietoja voidaan prosessoida myös julkisyhteisöjen, kuten kuntien tai
seurakuntien maille, jos ne ovat metsänomistajina Metsään.fi-palvelussa. Julkisyhteisöjen mailla ei tehdä
kuitenkaan metsävaratiedon keruuseen liittyvää maastoinventointia. Vuosittain inventoidaan noin 10–12
aluetta eri puolilta Suomea, tavoitteen mukaisesti yhteensä noin 1,5 miljoonaa hehtaaria yksityismetsiä.
Inventointikierto on tällöin kymmenen vuotta.

Lisätietoa metsä- ja luontotiedon keruusta sekä laadusta.
Metsävaratiedon keruu: https://www.metsakeskus.fi/fi/avoin-metsa-ja-luontotieto/tietojen-yllapito/tiedonkeruu
Metsävaratiedon laatu: https://www.metsakeskus.fi/fi/avoin-metsa-ja-luontotieto/tietojen-yllapito/tiedon-laatu

Organization: Suomen metsäkeskus
Hyvinkään Asemakaavahakemisto

Hyvinkää ajantasa-asemakaava-avain on koostekartta hyväksytyistä ja lainvoiman saaneista asemakaavoista.
Ajantasa-asemakaava-avain osoittaa kullakin kiinteistöllä voimassa olevan asemakaavan. 
Linkin kautta avautuu asemakaavakartta ja määräykset pdf-muodossa. Karttaa ja määräyksiä tarkasteltaessa on huomattava, että ne saattavat muutosten johdosta, olla voimassa vain osittain. 
Aineisto on tarkoitettu kaavatilanteen seurantaan ja alustavaan perehtymiseen, kuten suunnittelun ja kiinteistöarvioinnin apuvälineeksi.
Aineistoa ei voi sellaisenaan käyttää esimerkiksi rakennuslupaa haettaessa tai kiinteistökaupassa.

Aineistoa päivitetään sitä mukaa, kun uusia asemakaavoja tulee voimaan.
On kuitenkin huomattava, että päivityksessä saattaa olla muutaman päivän viive.
Vaikka aineisto on pyritty tekemään virheettömäksi, siinä saattaa olla dokumenttien suuresta määrästä johtuvia puutteita.
Aineisto päivittyy kartta- ja rajapintapalveluihin kerran vuorokaudessa aineiston ylläpitojärjestelmästä.

Asemakaavan ja sen määräysten tulkinta on varmistettava Kaavoituksesta.
Viralliset asemakaavaotteet ja tonttikartta on edelleen hankittava Kaavoituksesta.

Aineisto on katseltavissa julkisesta Hyvinkään karttapalvelusta. Aineisto on avoimesti käytettävissä julkisesta WMS-rajapinnasta.

Tasokoordinaatisto: ETRS-GK-25
Korkeusjärjestelmä: N2000

Organization: Ulkoinen lähde: Paikkatietohakemisto
Helsingin kaupungin opaskartta

Helsingin kaupungin opaskartta on esitystavaltaan yleistetty opastava karttatuote, jonka ylläpitomittakaava on 1:10 000.   Kartan alue kattaa koko Helsingin kaupungin maa-alueen ja osan merialueesta.  Kartta sisältää mm. seuraavat tiedot: nimistö, kadut, tiet ja rautatieyhteydet, julkiset rakennukset, kerrostaloalueet, pientaloalueet, teollisuusalueet, metsä- ja pelto-alueet sekä kunnan rajat. Lisäksi kartassa on esitetty kaupunginosien ja osa-alueiden nimet sekä joitakin nähtävyyksiä. Aineistoa päivitetään jatkuvasti ja sitä ylläpidetään sähköisesti vektorimuodossa. Siitä tuotetaan sekä sähköisiä että painettuja karttatuotteita.  Kartan hakuruudusto on yhtenäinen Espoon ja Vantaan opaskarttojen kanssa.

Aineisto on saatavilla WMS ja WMTS-rajapintapalvelusta tasonimillä

Opaskartta_Helsinki (myös WMTS)
Opaskartta_Helsinki_harmaa
Opaskartta_Helsinki_harvanimi
Opaskartta_Helsinki_harvanimi_harmaa
Opaskartta_Helsinki_4m
Opaskartta_Helsinki_4m_harmaa

Organization: Ulkoinen lähde: Paikkatietohakemisto
Taipalsaaren asemakaavayhdistelmä

Taipalsaaren kunnan ajantasa-asemakaavayhdistelmä on koostekartta hyväksytyistä ja lainvoiman saaneista asemakaavoista. Karttaan liittyy erillisenä karttana asemakaavaindeksi, jossa on esitetty asemakaavojen ulkorajat. Aineisto on tuotettu lainvoimaisten asemakaavojen pohjalta. Päivitys ja ylläpito jatkuvaa. Aineiston koordinaatistojärjestelmä on ETRS-GK28 tasokoordinaatisto (EPSG:3882).  Ajantasa-asemakaavakarttaa ylläpidetään sähköisesti.

Aineisto on saatavilla WMS-rajapintapalvelusta ja Taipalsaaren karttapalvelusta.

Organization: Ulkoinen lähde: Paikkatietohakemisto
Varsinais-Suomen kylä- ja kotiseutuyhdistykset 2009

Sisältää paikkatietoja Varsinais-Suomen alueen kyläyhdistyksistä, omakotiyhdistyksistä, nuoristoseuroista, yms. kotiseutuyhdistyksistä. Aineisto saattaa olla puutteellinen. Aineisto katsottavissa Lounaistiedon karttapalvelussa https://karttapalvelu.lounaistieto.fi/

Organization: Ulkoinen lähde: Paikkatietohakemisto
Tampere-Pori-tasoristeyshanke

Tampere-Pori-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Tampere-Pori-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Hyvinkään WFS-latauspalvelu

Hyvinkään kaupungin WFS-latausrajapintapalvelun kautta on saatavilla rajattu määrä paikkatietoaineistoja. 

Palvelu perustuu Hyvinkään kaupungin tuottamiin paikkatietoaineistoihin. Aineistoja hallinnoi Hyvinkään kaupungin paikkatietopalvelut.

Palvelun käyttö vaatii autentikointia eli tunnistautumista käyttäjätunnuksen ja salasanan avulla. Palvelun jatkuvasta käytöstä on tehtävä kaupungin kanssa sopimus.

Organization: Ulkoinen lähde: Paikkatietohakemisto
Savitaipaleen asemakaavaindeksi

Asemakaavaindeksi sisältää lainvoiman saaneiden hyväksyttyjen asemakaavojen aluerajat. Tietokanta sisältää  kaavoista yleistiedot, kuten kaavan nimen, lainvoimapäivämäärän, tiedon oikeusvaikutteisuudesta sekä yleiskaava-aluetta koskevan yleismääräyksen määräyskoodin.

Organization: Ulkoinen lähde: Paikkatietohakemisto
Salon ajantasa-asemakaava

Salon ajantasa-asemakaava on koostekartta hyväksytyistä ja lainvoiman saaneista asemakaavoista.  
Aineisto on tuotettu lainvoimaisten asemakaavojen pohjalta.
Aineistoa ylläpidetään ja päivitetään jatkuvasti sähköisesti vektorimuodossa.
Aineiston koordinaatistojärjestelmä on ETRS-GK23
Aineisto on saatavissa WMS-palveluna.

Organization: Ulkoinen lähde: Paikkatietohakemisto